Innhold

1	Formål:	1

1.1	Målgruppe	2

1.2	Ansvar	2

2	Når kan det være aktuelt å melde	2

2.1	Framgangsmåte ved melding	2

2.2	Hvordan dokumentere at bekymringsmelding er sendt?	3

3	Viktige telefonnummer	3

4	Referanser:	3

Formål:

Hjelpe ansatte ved fødeavdelingene i å vurdere når barnevernstjenesten må kobles inn, for å sikre at kvinnen/paret kan ivareta den nyfødtes fysiske og psykiske behov etter utskrivelse fra sykehuset.

Bistå kvinnen/paret å definere hjelpebehov hvis det avdekkes svikt.

Sikre at alle ansatte på KK vet hvordan en informerer barnevernet ved en bekymringsmelding, jamfør opplysningsplikten. Se under.

Kilde: www.lovdata.no

Målgruppe

Alle yrkesgrupper som er i kontakt med kvinnen/paret.

Ansvar

Leger, jordmødre, sykepleiere og barnepleiere ansatt på Fødeavdelingen, KK.

Sosionom ved Kvinneklinikken / HUS.

Når kan det være aktuelt å melde

Rusmisbrukere (narkotiske stoffer, alkohol, medikamenter)

Kvinner med alvorlige psykiske lidelser

Kvinner som lever i en vanskelig sosial situasjon (for eksempel mishandling)

Kvinner med ulik grad av psykisk utviklingshemming eller med begrensede intellektuelle ressurser.

Kvinner/par med en kjent problemstilling hvor det har vært samarbeidsmøte i forkant av fødsel. ”Rusfri start på livet” Referat fra disse møtene er scannet inn i kvinnens journal.

Ved bekymring for det ufødte barn, er det barnevernstjenesten som skal ha melding. Konferer gjerne med ansvarlig sosionom på KK (tlf: 97-4257).

Saken kan gjerne drøftes anonymt med barnevernet om det er usikkert hva som skal/bør meldes. Ring barnevernstjenesten i kvinnens bydel/ kommune for å få råd.

Framgangsmåte ved melding

Når en ønsker å melde fra til barnevernet gjøres følgende:

Det skal alltid være to ansatte tilstede når samtale med kvinnen/paret gjennomføres. Dokumenter hvem som var tilstede i journalnotat i NATUS.

Informer kvinnen hva bekymringen går ut på, og at en på bakgrunn av det vil melde fra til barnevernet. Unntak er når vold eller seksuelt overgrep er årsak, da skal foreldrene ikke informeres.

Bruk elektronisk meldingsskjema på internett Barnevern | Bufdir

Velg: «melde bekymring som offentlig ansatt eller fagperson med meldeplikt.» Følg veilederen for å komme til digital bekymringsmeldingsskjema. Du logger på med Bankid.

På slutten av meldeskjemaet kan du velge å printe ut meldingen, gjør det.

Utskriften leveres til seksjonsjordmor/ ass.seksjonsjordmor på den aktuelle avdeling, og sendes til scanning i Elements (Elements er et kombinert arkiv- og saksbehandingsverktøy). Se link:

Dokumentflyt ved eksterne henvendelser fra Barnevernstjenesten

Kontakt helsesykepleier/jordmor på helsestasjon, og oppfordre til tidlig hjemmebesøk.

Journalfør konkrete objektive observasjoner, ikke tolkninger. Dokumenter konstruktivt, få med både positive og negative observasjoner.

Barnevernet trenger god skriftlig dokumentasjon, hvis de har behov for å hente ut opplysninger i ettertid.

Viktig med god dokumentasjon i journal på hva som blir gjort. Gjerne med kontaktpersoners tlf. nr. Hvem har du snakket med, og hvilke tiltak er bestemt? Bruk journalnotat i NATUS til dette.

Dersom kvinnen reiser hjem med uavklart situasjon på kveld/natt/helg/helligdag kontaktes barnevernsvakten. Se link http://www.barnevernvakten.no/

Hvordan dokumentere at bekymringsmelding er sendt?

I NATUS skrives et kort og konsist journalnotat om at det er sendt bekymringsmelding til barnevernet.

Jordmor i rådgiverstilling står som saksbehandler i Elements på sakene som arkiveres fra KK.

Viktige telefonnummer

http://www.barnevernvakten.no/

Referanser:

www.lovdata.no

Barne- og likestillingsdepartementet (2006) Opplysningsplikt til barnevernet og barnevernets adgang til å gi opplysninger. Q-1094 B, januar 2006

Helsedirektoratet (2010) Fra bekymring til handling- en veileder om tidlig intervensjon på rusområdet. 4.opplag IS-1742

Det kongelige barne- og familiedepartement (2005) Barnevernet og taushetsplikten, opplysningsretten og opplysningsplikten. Rundskriv Q-24, mars 2005

Interne referanser